Aalborgs Stifts Adresseavis, 1825-04-18
Spanien. Nu er Kongens Sundhed igjen ganske restitueret og Hof set afgaaer til Escurial. Prinds Max afreiste i Slutningen af forrige Maaned til St. Jldesonso. - Aviserne ere fyldte med Efterretninger om Tvedragt, Mytterie og Uenighed rundt om i hele det ulykkelige Land. Hidindtil havde man troet at Udenlandsministeren Zea og Ugarte, Cabinets-Secretairen, stode paa en god Fod sammen; men de nyeste Begivenheder bære atter Vidne om den gamle Regel for Venskab ved Hoffet. En Time efter at Decretet, som bortfjernede Ugarte, var udfærdiget, havde allerede Zen faaet ham det bekjendtgjort. Denne satte sig strax tilvogns for at komme til Kongen, men fik ingen Andients: saa kunde han see, det var Alvor, og skrev derfor til Zea, at hans Helbred ikke tillod ham at gjøre den lange Reise til Turin, men han vilde blive ved at tjene Kongen paa Halvøen. Tre Dage efter svarede Zea, at Kongen vel tilstod, han maatte være fri for Posten i Turin, men han skulde dog forlade Hovedstaden inden 24 Timer. Nu søgte Ugarte at vinde Tid, gik tilsengs og gav sit Jldebefindende Skyld. for, at han blev længere, desuden ventede han, at de Apostoliske nok skulde tale for ham; men Dagen efter blev befalingen om at forlade Hovedstaden inden 24 Timer, gjentaget, og saa skal han være afreist til Toledo. Dette var tungt at høre for hans Tilhængere: Ultraerne beleirede hans Huus i de sidste Dage for at aflægge ham Condolenz Besøg og hans Tilhængere maae meer eller mindre dele hans Skjæbne, saaledes blev Corpas forviist, fordi han, formedelst Ugartes Ungade, ikke ville modtage sin Post som Gesandt i Schweits. Gregory, Ugartes Svoger, der incognito opholdt sig i Madrid, for at overbringe forskjellige Laaneforslag fra Engelland, har nu tabt Udsigt til at dette vil lykkes; imidlertid anseer Man for Aarsagen til Ugartes Fald Anerkjendelsen af Corteslaanene til et vist Beløb, som han, uden Kongens Vidende, skal have tilstaaet, for at bringe et Statslaan istand. Andre Efterretninger sige derimod at det kom af det russiske Hofs Vægring for at staae Spanien bi med at bekrige Engelland formedelst dettes Anerkjendelse af Sydamericas Uafhængighed; thi Ugartes Udnævnelse var isærdeleshed skeet for at befordre dette Øiemeed. Hertugen af Jnfantado skal heller ikke være ganske fremmed for det, der har styrtet Ugarte. Han og Gen. Quesada kommer vel til at staae paa den Plads, der nu er bleven ledig i Kongens Gunst. For to Maaneder siden havde Hertugen af Jnfantado nok havt Lyst til at bivaane Kongekronningen i Frankrig, som overordentlig Gesandt, men nu vil han ikke tage imod dette Hverv. Man taler endnu om flere Forandringer, som f. Ex., at ZeaBermudet skulde vige Pladsen for Grev Casa=Florez, og Calomarde for Hr. Arjona. Overpolitieintendanten Gonzales synes heller ikke at staae synderlig fast paa hans Post han indkom nylig med en Ansøgning til Kongen om at blive optaget i Over=Krigsraadet til Belønning for hans Tjeneste, men fik Afslag. Han har nemlig nylig sendt et hemmeligt Circulaire omkring til Provindsintendanterne, hvori han formaner dem til at holde et vaagent Øie med Franskmændennes Opførsel. Dette paadrog ham for det første en skarp Bebreidelse fra En af Ministrene, der meente, at naar dette blev bekjendt for Franskmændene, kunde det have de værste Følger; og virkelig skal Man og fra fransk Side have forlangt en tilfredsstillende Erklæring angaaende denne Overintendantens Opførsel. Den bekjendte Oberst Amor er dømt til Døden, skjøndt han havde capituleret med Hertugen af Angouleme. Hans Kone er nu reist til Paris for at anraabe Hs. Kongl. Høih. om hans Forbøn, og Dommens Fuldbyrdelse er imidlertid udsat.